google/wiki40b huggingface dataset:
Παλμιτικό οξύ

Παραγωγή

Το παλμιτικό οξύ ανακαλύφθηκε το 1840 από τον Έντομοντ Φρέμυ σε σαπωνοποιημένο φοινικέλαιο. Η κύρια βιομηχανική μέθοδος παραγωγής περιλαμβάνει  υδρόλυση των τριγλυκεριδίων (λιπών) του φοινικέλαιου με θέρμανση σε >200*C, και κλασματική απόσταξη με την οποία παραλαμβάνεται το καθαρό προϊόν.
Το παλμιτικό οξύ συντίθεται και βρίσκεται σε πολλά φυτά και οργανισμούς. Υπάρχει σε: βούτυρο, τυρί, γάλα, κρέας, βούτυρο κακάο, σογιέλαιο και ηλιέλαιο. Η κετυλικός εστέρας του παλμιτικού οξέος (παλμιτικός κετυλεστέρας) βρίσκεται στα λίπη κήτους.

Βιοχημεία

Η περίσσεια υδατανθράκων στο σώμα μετατρέπονται σε παλμιτικό οξύ με βιοχημική διεργασία σύνθεσης λιπαρών οξέων. Στην ανθρώπινη αποθήκη λίπους υπάρχει σε ποσοστό 21-30%, και σε μεταβλητές περιεκτικότητες στο μητρικό γάλα.  Στη βιολογία, ορισμένες πρωτεΐνες τροποποιούνται με την προσθήκη παλμιτοϋλικής ομάδας με διεργασία που ονομάζεται παλμιτυλίωση καιείναι σημαντική για τον εντοπισμό πολλών μεμβρανικών πρωτεϊνών.

Εφαρμογές

Το παλμιτικό οξύ χρησιμοποιείται στην παραγωγή σαπουνιών, καλλυντικών, και βιομηχανικών παραγόντων απελευθέρωσης. Συνήθως χρησιμοποιείται παλμιτικό νάτριο που λαμβάνεται με σαπωνοποίηση του φοινικέλαιου, δηλαδή αντίδραση με υδροξείδιο του νατρίου (καυστική σόδα ή αλισίβα), που προκαλεί υδρόλυση της εστερικής ομάδας, προς γλυκερόλη και παλμιτικό νάτριο.
Προτιμάται για χρήση στα επεξεργασμένα τρόφιμα επειδή είναι φθηνό και προσθέτει υφή και "στοματική αίσθηση". Το παλμιτικό νάτριο είναι κατάλληλο για φυσικό πρόσθετο σε βιολογικά προϊόντα. Το άλας αλουμινίου χρησιμοποιείται ως παχυντικός παράγοντας για την παραγωγή ναπάλμ.
Με υδρογόνωση του παλμιτικού οξέος λαμβάνεται κετυλική αλκοόλη, που χρησιμοποιείται για την παραγωγή απορρυπαντικών και καλλυντικών.

Επιπτώσεις στην υγεία

Σύμφωνα με τον Παγκόσμιο Οργανισμό Υγείας, τα δεδομένα δείχνουν ότι η κατανάλωση παλμιτικού οξέος αυξάνει τον κίνδυνο ανάπτυξης καρδιαγγειακής νόσου, εφόσον αυξάνει τα επίπεδα LDL του αίματος. Το παλμιτικό ρετινύλιο είναι αντιοξειδωτικό και πηγή βιταμίνης Α που προστίθεται σε γάλα διαίτης για να αναπληρώσει τις ποσότητες βιταμίνης Α που χάθηκαν κατά την διαδικασία αποβουτύρωσης. 
Ποντίκια που τράφηκαν με τροφή περιέχουσα 19% παλμιτικό οξύ και 56% των υδατάνθρακες για μεγάλο χρονικό διάστημα παρουσίασαν αλλοιώσεις στο σύστημα ελέγχου της έκκρισης ινσουλίνης από το κενρικό νευρικό σύστημα, και καταστολή της φυσικής σωματικής όρεξης-αναστολή σημάτων από λεπτίνη και ινσουλίνη (οι βασικές ορμόνες που εμπλέκονται στη ρύθμιση του βάρους).
Το παλμιτικό οξύ ενίσχυσε έντονα τη μετάσταση σε μοντέλα ανθρώπινων καρκινικών κυττάρων στόματος σε ποντίκια. Από τα λιπαρά οξέα είναι το ισχυρότερο μεταστατικό για εναρκτήρια μετάστασης κύτταρα CD36+.
Γενικές εκλογές στην Μποναίρ 2015

Γενικές εκλογές διεξήχθησαν στην Μποναίρ στις 18 Μαρτίου 2015. Το Κίνημα του Λαού της Μποναίρ, το Δημοκρατικό Κόμμα της Μποναίρ και η Πατριωτική Ένωση της Μποναίρ κέρδισαν από 3 έδρες το καθένα επί συνόλου 9 εδρών στο Νησιωτικό συμβούλιο.

Εκλογικό σύστημα

Στις εκλογές ανεδείχθησαν τα μέλη του νησιωτικού συμβουλίου. Το νησιωτικό συμβούλιο (ολλανδικά:eilandsraad) είναι ένας τύπος τοπικής κυβέρνησης στους ειδικούς δήμους στις Καραϊβικές Κάτω Χώρες, παρόμοιο με το δημοτικό συμβούλιο στο ευρωπαϊκό τμήμα της Ολλανδίας. Τα νησιωτικά συμβούλια ήταν ήδη σε λειτουργία προτού διαλυθούν οι Ολλανδικές Αντίλλες και μετά το γεγονός εκείνο μετατράπηκαν σε νησιωτικά συμβούλια των Κάτω Χωρών. Οι εκλογές για τα συμβούλια αυτά συμπίπτουν χρονικά με τις τοπικές εκλογές στην Ολλανδία (States-Provincial), καθώς οι εκλεγμένοι αντιπρόσωποι αναμένεται να αποκτήσουν το δικαίωμα εκλογής της Γερουσίας και των αντιπροσώπων των τοπικών συμβουλίων.
The Obsidian Conspiracy

Τραγούδια

1. The Termination Proclamation (Dane, Loomis) - 3:12

2. Your Poison Throne (Dane, Loomis) - 3:54

3. Moonrise (Through Mirrors of Death) (Dane, Loomis) - 4:03

4. And the Maiden Spoke (Dane, Loomis) - 5:00

5. Emptiness Unobstructed (Dane, Loomis) - 4:39

6. The Blue Marble and the New Soul (Dane, Loomis) - 4:41

7. Without Morals (Dane, Loomis) - 4:19

8. The Day You Built the Wall (Dane, Loomis) - 4:23

9. She Comes in Colors (Dane, Loomis) - 5:34

10. The Obsidian Conspiracy (Dane, Loomis) - 5:16
Ανάβαση Ομπλού

Η Ανάβαση Ομπλού είναι αγώνας αυτοκινήτων που γινόταν από το 1999 εως το 2006. Διοργανωνόταν από τον ΑΟΠ και τον Οργανισμό νεολαίας και άθλησης του Δήμου Μεσσάτιδος στην Αχαΐα. Ήταν μήκους 3,2 χιλιομέτρων και ήταν ο 5ος αγώνας που περιλαμβάνει το Πανελλήνιο Πρωτάθλημα Αναβάσεων. Ο αγώνας είχε αντικαταστήσει την Ανάβαση Πιτίτσας λόγω προβλημάτων στο δρόμο της διαδρομής, ενώ όταν τα προβλήματα αυτά λύθηκαν η διοργάνωση επέστρεψε εκεί.
Android Jelly Bean

Το Android 4.1-4.3.1 "Jelly Bean" είναι το όνομα που δίνεται σε τρεις μεγάλες κυρίες κυκλοφορίες του λειτουργικό συστήματος για κινητά Android που αναπτύχθηκε από την Google, που εκτείνονται στις εκδόσεις μεταξύ 4.1 και 4.3.1.
Το πρώτο από αυτά τα τρία, το 4.1, παρουσιάστηκε στο συνέδριο I/O για προγραμματιστές της Google που τον Ιούνιο του 2012, εστίαζαν σε βελτιώσεις στην απόδοση και το σχεδίασαν έτσι ώστε να δώσει το λειτουργικό σύστημα μια ομαλότερη και πιο δεκτική αίσθηση, βελτιώσεις στο σύστημα κοινοποίησης που επιτρέπει την "επέκταση" των κοινοποιήσεων με κουμπιά δράσης, και άλλες εσωτερικές αλλαγές. Δύο ακόμη κυκλοφορίες έγιναν υπό την ονομασία Jelly Bean τον Οκτώβριο του 2012 και τον Ιούλιο του 2013 αντίστοιχα, συμπεριλαμβανομένων των 4,2-η οποία περιελάμβανε περαιτέρω βελτιστοποιήσεις, υποστήριξη πολλαπλών χρηστών για tablet, widgets στην οθόνη κλειδώματος, γρήγορες ρυθμίσεις και προφυλάξεις οθόνης, και η 4.3-περιείχαν περαιτέρω βελτιώσεις και ενημερώσεις για την υποκείμενη πλατφόρμα Android.
Αντίδραση Στιλ

Η αντίδραση Stille ή αντίδραση Kosugi-Migita-Stille είναι οργανική αντίδραση στην οποία μια οργανοκασσιτερική ένωση αντιδρά με αλογονίδιο. Ο καταλύτης είναι μεταλλικό Pd προσροφημένο πάνω σε άνθρακα. Μπορεί όμως να χρησιμοποιηθεί ως καταλύτης και το σύμπλοκο τρισ(διβενζυλιδενοακετο)διπαλλάδιο(0), Pd₂(dba)₃ :
Δημήτρης Σιούφας

Βιογραφία

Γεννήθηκε το 1944 στον Ελληνόπυργο Καρδίτσας και σπούδασε Πολιτικές επιστήμες και Δημόσια διοίκηση στο Πάντειο Πανεπιστήμιο, όπως και νομικά στο Αριστοτέλειο Πανεπιστήμιο Θεσσαλονίκης.
Εξελέγη για πρώτη φορά βουλευτής στην Καρδίτσα το 1981 με τη Νέα Δημοκρατία και από τότε εκλεγόταν συνεχώς. Από τον Αύγουστο του 1991 μέχρι το Δεκέμβριο του 1992 χρημάτισε υφυπουργός Κοινωνικών Ασφαλίσεων και από το 1992 μέχρι το 1993 υπουργός Υγείας, Πρόνοιας και Κοινωνικών Ασφαλίσεων. Μετά τη νίκη της Νέας Δημοκρατίας στις βουλευτικές εκλογές του 2004, ο Δημήτρης Σιούφας ανέλαβε υπουργός Ανάπτυξης στην κυβέρνηση του Κώστα Καραμανλή. Έπειτα από την ορκωμοσία της νέας κυβέρνησης Καραμανλή, στις 19 Σεπτεμβρίου 2007 έλαβε το χρίσμα για την προεδρία της Βουλής. Εξελέγη Πρόεδρος της Βουλής των Ελλήνων στις 27 Σεπτεμβρίου 2007 με 158 ψήφους (από τη ΝΔ και το ΛΑΟΣ). Διαδέχθηκε στη θέση αυτή την Άννα Μπενάκη - Ψαρούδα.
Ο Δημήτρης Σιούφας ήταν μέλος της Κεντρικής Επιτροπής της ΝΔ από το 1997 και πριν, ήταν στην ίδια θέση το 1979 - 1985 και το 1994 - 1997. Ήταν επίσης μέλος της Εκτελεστικής Επιτροπής του κόμματος (1997-2001) και μέλος του Πολιτικού Συμβουλίου (2001-04). Από τον Απρίλιο του 2000 ως το Μάρτιο του 2004, ήταν Γραμματέας της Κοινοβουλευτικής Ομάδας της ΝΔ.
Ήταν παντρεμένος με την Καίτη Αναγνωστάκη και έχουν 2 γιους και 1 κόρη. Μετά από μάχη με τον καρκίνο απεβίωσε στις 11 Ιανουαρίου 2019.
Χριστίνα της Έσσης-Ρότενμπουργκ

Βιογραφία

Ήταν η πέμπτη κόρη του Ερνέστου-Λεοπόλδου λαντγκράβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.
Ελάχιστο γεννητικό δέντρο

Στη Θεωρία Γράφων και στην Επιστήμη Υπολογιστών, συχνά συναντάται το πρόβλημα της εύρεσης του ελάχιστου διασυνδετικού ή γεννητικού δέντρου ενός γράφου με βάρη στις ακμές. Το πρόβλημα συνίσταται στην εύρεση ενός δέντρου με κορυφές αυτές του γράφου και ακμές ένα υποσύνολο των ακμών του γράφου, τέτοιο ώστε το άθροισμα των βαρών τους να είναι το ελάχιστο δυνατό.
Αλλιώς, το πρόβλημα μπορεί να διατυπωθεί ως πρόβλημα για την εύρεση ενός υποσυνόλου των ακμών του γραφήματος, ώστε το νέο υπογράφημα που προκύπτει να είναι συνεκτικό και το άθροισμα των βαρών των ακμών του να είναι το ελάχιστο δυνατό. Εδώ, δεν είναι σαφές αν η λύση του προβλήματος αποτελεί δέντρο. Όμως, αν το υπογράφημα που προκύπτει ως λύση έχει κύκλο, τότε αφαιρώντας μια ακμή από τον κύκλο (την βαρύτερη) το υπογράφημα παραμένει συνεκτικό και το άθροισμα των βαρών των ακμών του είναι ακόμη μικρότερο (αφού έχουμε αφαιρέσει μια ακμή). Επομένως, δεν γίνεται η λύση του προβλήματος να περιέχει κύκλο, γιατί τότε δεν θα έχει το ελάχιστο δυνατό άθροισμα βαρών. Και αφού επιπλέον το υπογράφημα πρέπει να είναι συνεκτικό, εξορισμού προκύπτει ότι η λύση θα είναι ένα δέντρο.

Ύπαρξη και μοναδικότητα

Το πρόβλημα δεν έχει λύση αν το γράφημα είναι μη συνεκτικό. Επομένως, το πρόβλημα αυτό έχει νόημα μόνο για συνεκτικά γραφήματα.
Αν τα βάρη των ακμών του γράφου είναι διάφορα μεταξύ τους, τότε το ελάχιστο γεννητικό δέντρο του είναι μοναδικό. Αλλιώς, δηλαδή αν υπάρχουν ακμές με το ίδιο βάρος, τότε μπορεί να υπάρχουν δύο ή και παραπάνω ελάχιστα γεννητικά δέντρα.

Αλγόριθμοι

Οι δύο γνωστότεροι αλγόριθμοι για την επίλυση αυτού του προβλήματος είναι ο αλγόριθμος του Prim και αυτός του Kruskal.
Λιούμπομιρ Γκάνεφ

Καριέρα

Ο Γκάνεφ ξεκίνησε την καριέρα του στην Ντουνάβ Ρούσε και το 1983 αποφοίτησε από την τοπική γυμναστική σχολή. Το 1985, μεταγράφηκε στην ΤΣΣΚΑ Σόφιας, με την οποία κατέκτησε πέντε συνεχόμενα πρωταθλήματα Βουλγαρίας μέχρι το 1990.
Το καλοκαίρι του 1990 μεταγράφηκε στην ιταλική Αγκριτζέντο, συνεχίζοντας την επόμενη σεζόν στην Μαρκόνι Σπολέτο. Ακολούθησαν τρεις σεζόν με την Κούνεο και το 1995-96 έπαιξε στην Σίο Σπορτ.
Το καλοκαίρι του 1996, ο Γκάνεφ μεταγράφηκε στην ομάδα του Άρη, μετά από μεγάλη προσφορά του μεγαλομέτοχου της ΚΑΕ Άρης, Ζαφείρη Σαμολαδά. Παρά τον ιδιόρρυθμο χαρακτήρα του, ο Γκάνεφ αγαπήθηκε από τους οπαδούς των "κίτρινων" και έπαιξε σημαντικό ρόλο στο να κατακτήσει ο Άρης τον τίτλο του πρωταθλητή για πρώτη φορά στην ιστορία του.
Στην τελευταία χρονιά της πολυετούς καριέρας του, αγωνίστηκε στο πρωτάθλημα της Α2 κατηγορίας της Ιταλίας με τη Νάπολι.
Με την εθνική ομάδα της Βουλγαρίας, αγωνίστηκε από το 1985 ως το 1998, με σπουδαιότερη επιτυχία την τρίτη θέση στο παγκόσμιο πρωτάθλημα του 1986, ενώ το 1990 κατέλαβε την πέμπτη θέση και το 1994 την ένατη.
Μετά το τέλος της αγωνιστικής του καριέρας, ο Γκάνεφ έγινε επιτυχημένος επιχειρηματίας, χαρακτηριζόμενος ο "βασιλιάς του μεθανίου" στην Βουλγαρία όντας ιδιοκτήτης δεκαπέντε σταθμών μεθανίου, με μπάτζετ είκοσι εκατομμυρίων ευρώ ετησίως. Επίσης, υπήρξε παρουσιαστής τηλεοπτικής εκπομπής για την ιταλική τηλεόραση, πρωταγωνίστησε στην βουλγάρικη κωμωδία "Spanish Fly" του 1997 και στο "The Mechanik" του 2005 με τον Ντολφ Λούντγκρεν.
Είναι διαζευγμένος και έχει δύο γιους, τον Ευθύμ και τον Λιούμπο.
Τσάβο Γκερέρο

Εταιρείες

Ο Τσάβο Γκερέρο, έχει συνεργαστεί με αρκετές εταιρείες επαγγελματικής πάλης. Ξεκίνησε την καριέρα του, το 1994, στην πατρίδα του, το Μεξικό και συνέχισε στην Ιαπωνία. Το 1996 μεταγράφηκε στο World Championship Wrestling, το οποίο το 2001, εξαγοράστηκε από το World Wrestling Entertainment και συνέχισε εκεί έως και το 2011. Από τότε, αγωνίζεται σε ανεξάρτητες εταιρείες μικρότερης εμβέλειας. Από το 2012 μέχρι το 2013 βρέθηκε στο Total Nonstop Action Wrestling.

Διακρίσεις

Ο Τσάβο έχει γίνει Παγκόσμιος Πρωταθλητής μια φορά στην καριέρα του, κατακτώντας τον τίτλο του ECW το 2008. Έχει επίσης κατακτήσει το Πρωτάθλημα Ευκίνητων Παλαιστών έξι φορές, δύο φορές το Ομαδικό Πρωτάθλημα του WWE, μαζί με τον θείο του Έντι Γκερέρο και μια φορά το Ομαδικό Πρωτάθλημα του WCW μαζί με τον Κόρποραλ Κατζούν. Στο TNA Wrestling, κατέκτησε δύο φορές το Ομαδικό Πρωτάθλημα TNA με τον Χερνάντεζ.

Οικογένεια

Στην οικογένεια των Γκερέρο, ο Τσάβο είναι εγγονός του Γκόρι Γκερέρο, γιος του Τσάβο Γκερέρο Sr., ανιψιός των Έντι Γκερέρο, Χέκτορ Γκερέρο, Μάντο Γκερέρο και Ενρίκε Λανές. Είναι ξάδερφος του Χαβιέρ Λανές και του Χέκτορ Μεχία. Ο παππούς του, Γκόρι, είναι ένας από τους γνωστότερους παλαιστές στην ιστορία του Μεξικού. Ο πατέρας του, Τσάβο, γνωστός και ως Τσάβο Κλάσικ, είναι επίσης θρύλος της πάλης του Μεξικού και έχει δουλέψει για το WWE σε ρόλους παλαιστή και μάνατζερ. Ο Έντι Γκερέρο, είναι θείος του και ένας από τους μεγαλύτερους αστέρες που πέρασαν από το WWE, που μαζί είχαν μια ιστορική ομάδα.
Κώστας Μπίγαλης

Βιογραφία - Δισκογραφία

Ο Κώστας Μπίγαλης γεννήθηκε στην Αθήνα στις 15 Μαρτίου 1953. Ξεκίνησε την καλλιτεχνική του πορεία σε ηλικία 19 ετών, όταν βραβεύτηκε σε μουσικό διαγωνισμό και υπέγραψε συμβόλαιο με την δισκογραφική εταιρία ΕΜΙ. 
Το 1978 συμμετείχε στη σύγχρονη όπερα «Ουτοπία» των Μίμη Πλέσσα και Κώστα Βίρβου. Το 1979 πρωταγωνίστησε στο ελληνικό ανέβασμα της rock όπερας "Ιησούς Χριστός Υπέρλαμπρο Άστρο" (Jesus Christ Superstar), στο ρόλο του αρχιερέα Άννα, σε μουσική διδασκαλία του Μίμη Πλέσσα και σκηνοθεσία του Δημήτρη Μαλαβέτα, που τον παροτρύνει να σπουδάσει θέατρο. 
Το Σεπτέμβριο του 1979 βραβεύτηκε στο Φεστιβάλ Τραγουδιού Θεσσαλονίκης ως συνθέτης και στιχουργός με το τραγούδι "Με μια κιθάρα". Την ίδια χρονιά ο Κώστας Μπίγαλης παρακολουθούσε μαθήματα στη Δραματική Σχολή Αθηνών, με δάσκαλο τον Γιώργου Θεοδοσιάδη.
Το καλοκαίρι του 1980 πρωταγωνίστησε στο ρόλο του Ερμή στην τολμηρή μιούζικαλ διασκευή "Λουκιανού Διάλογοι", που ανέβηκε στο πλαίσιο του Φεστιβάλ Αθηνών στο θέατρο Λυκαβηττού, σε μουσική του Μίμη Πλέσσα, σύγχρονη απόδοση των αρχαίων κειμένων του Λουκιανού από τον Κώστα Βίρβο και σκηνοθεσία του Δημήτρη Μαλαβέτα. Την ίδια χρονιά συμμετείχε με ένα μικρό ρόλο στην τηλεοπτική ταινία της Universal "Πράξεις των Αποστόλων Πέτρου και Παύλου", με πρωταγωνιστή τον Άντονι Χόπκινς.
Το 1981 ηχογράφησε με παραγωγό τον Λουκά Σιδερά, μέλος του θρυλικού ελληνικού συγκροτήματος Aphrodite's Child, δύο τραγούδια, το "Seventh Heaven" και το "The amazing Mr. Be" για την ταινία αμερικανικής παραγωγής «The next one» του Νίκου Μαστοράκη.
Το 1984 κυκλοφόρησε από την CBS το πρώτο προσωπικό του άλμπουμ με τίτλο Big Alice, με το τραγούδι I miss you να γίνεται Νο 1 επιτυχία της χρονιάς στην Ελλάδα και κυκλοφορεί σε 18 χώρες στο εξωτερικό.

Το 1989 κυκλοφόρησε ο πρώτος ελληνόφωνος δίσκος του με τίτλο "Με τον ήλιο στους ιχθείς", που έγινε χρυσός.

Το 1992 ακολούθησε το άλμπουμ «Του Αιγαίου τα Blues», που πολύ σύντομα έγινε πλατινένιο.

Το 1993 κυκλοφόρησε το άλμπουμ "Μικρή μου μέλισσα", που έγινε διπλά πλατινένιο.

Το 1994 το άλμπουμ "Μουσικό ταξίδι" έγινε χρυσό, ενώ την ίδια χρονιά ο Μπίγαλης συμμετείχε με το τραγούδι «Τρεχαντήρι» και το συγκρότημα Sea Lovers στο διαγωνισμό της Eurovision.
Τα επόμενα χρόνια ακολούθησαν οι δίσκοι:

"Ήλιε μου, φίλε μου" (1995)

"Ο έρωτάς σου θάλασσα" (1996)

"Μύθος" (1997)

"Πάθος" (1998)

"Μια στιγμή στο χρόνο" (1999)

"Mε την πλάτη στον τοίχο" (2002)

"Γαλάζιο" (2005).
Το 2005 το τραγούδι του Κώστα Μπίγαλη "The Light In Our Soul" με ερμηνεύτρια την τραγουδίστρια Έλενα Παπαρίζου έγινε Νο 1 επιτυχία στην Ελλάδα και τον Σεπτέμβριο του 2005 έφτασε μέχρι το Νο 3 στα single charts της Σουηδίας.
Aπο το 2008 μέχρι σήμερα συνεργάζεται με τον Αυστραλό μουσικό παραγωγό και κιθαρίστα Mark Moffatt στο Nashville των ΗΠΑ, γράφοντας τραγούδια για καλλιτέχνες στον χώρο της σύγχρονης country μουσικής. 
Το Δεκέμβριο του 2011 κυκλοφόρησε η πιο πρόσφατη ελληνική δισκογραφική του δουλειά με τίτλο "Ζήσε".
Χάουαρντ Στώντον

Σκακιστική καριέρα

Από το 1840 και μετά ο Στώντον έγινε ο κορυφαίος σχολιαστής στο σκάκι, και κέρδισε παιχνίδια με αντίπαλους κορυφαίους παίκτες της δεκαετίας του 1840. Το 1847 άρχισε μια παράλληλη καριέρα ως σαιξπηρικός μελετητής. Η κακή υγεία του και οι δύο συγγραφικές καριέρες του τον οδήγησαν να εγκαταλείψει το αγωνιστικό σκάκι μετά το 1851. Τότε ο Στώντον έγινε ο κύριος διοργανωτής του πρώτου διεθνή τουρνουά σκακιού στο Λονδίνο το 1851, το οποίο έκανε την Αγγλία το ηγετικό κέντρο του σκακιού στον κόσμο, καθώς τότε ο Στώντον προκάλεσε τον Άντολφ Άντερσεν να αγωνιστεί στο τουρνουά για να αναγνωριστεί ως ο ισχυρότερος παίκτης στον κόσμο.
Το 1858 έγιναν προσπάθειες να οργανωθεί ένα ματς μεταξύ του Στώντον και του Πωλ Μόρφυ, αλλά απέτυχαν. Υποστηρίζεται συχνά η άποψη ότι ο Στώντον παραπλάνησε εσκεμμένα τον Μόρφυ ενώ προσπαθούσε να αποφύγει τον αγώνα, αλλά είναι επίσης πιθανό ο Στώντον να υπερεκτίμησε τις πιθανότητές του να έχει καλή φυσική κατάσταση και να βρει διαθέσιμο χρόνο για έναν τέτοιο αγώνα.
Οι σύγχρονοι σχολιαστές θεωρούν ότι ο Στώντον κατανοούσε το παιχνίδι θέσης στο σκάκι και ήταν πολύ πιο μπροστά από τους σύγχρονούς του. Αν και δεν είναι ένας πλήρως επιθετικός παίκτης, έμπαινε στην επίθεση όταν οι προετοιμασίες του ήταν πλήρης. Τα σκακιστικά άρθρα του και τα βιβλία του διαβάζονταν ευρέως και ενθάρρυναν την ανάπτυξη του σκακιού στο Ηνωμένο Βασίλειο, το εγχειρίδιό του για τους σκακιστές που κυκλοφόρησε το 1847 υπήρξε ως αναφορά για δεκαετίες. Τα σκακιστικά ανοίγματα Αγγλικό άνοιγμα και Στώντον γκαμπί ονομάστηκαν έτσι διότι τα υπεράσπιζε. Ο Στώντον υπήρξε μια αμφιλεγόμενη προσωπικότητα για την εποχή του, και τα σκακιστικά γραπτά του θα μπορούσαν να θεωρηθούν μοχθηρά. Από την άλλη πλευρά, διατήρησε καλές σχέσεις συνεργασίας με αρκετούς ισχυρούς παίκτες και λάτρεις του σκακιού με επιρροή, όπου απέδειξε εξαιρετικές ικανότητες διαχείρισης.

Στώντον σετ

Προώθησε ένα σετ σκακιστικών κομματιών με σαφές και ευδιάκριτο τυποποιημένο σχήμα, που ονομάστηκε "Στώντον σετ" και εκδόθηκε από τον Ναθάνιελ Κουκ το 1849, το οποίο γνώρισε μεγάλη εκτίμηση μεταξύ των σκακιστών τόσο στο επαγγελματικό όσο και στο ερασιτεχνικό επίπεδο και εξακολουθεί μέχρι σήμερα να είναι το σετ που απαιτείται για διαγωνισμούς σκακιού, καθώς τα κομμάτια αυτά είναι εύκολα αναγνωρίσιμα, πολύ σταθερά και εμφανίσιμα.
Ούρκο Πάρντο

Μπαρτσελόνα

Γεννημένος στις Βρυξέλλες από Βάσκο πατέρα και Γαλικιανή μητέρα, ο Πάρντο ξεκίνησε την ποδοσφαιρική του πορεία με την Άντερλεχτ, ολοκληρώνοντας τη διαμόρφωση του με τη Μπαρτσελόνα, αλλά χωρίς ποτέ να τα καταφέρει να αγωνιστεί πέρα από τη Μπαρτσελόνα Β. Μοίρασε τη σεζόν 2005-06 -πάντα με δανεισμό- μεταξύ της Καρταχένα και της Σαμπαδέλ στη Σεγούντα Ντιβισιόν Β, βιώνοντας τον υποβιβασμό με την τελευταία.

Ραπίντ Βουκουρεστίου / Ελλάδα

Το καλοκαίρι του 2007, υπέγραψε με τον Ηρακλή Θεσσαλονίκης, πριν μετακινηθεί το επόμενο έτος στη Ραπίντ Βουκουρεστίου, αλλά με σπάνιες συμμετοχές στην πρώτη του σεζόν. 
Τη σεζόν 2009-10, ακολούθησε άλλος ένας δανεισμός, καθώς μετακινήθηκε στον Ολυμπιακό, παίζοντας μόνο σε τρεις αγώνες της Σούπερλιγκ κατά το πρώτο του έτος. Ο δανεισμός του επεκτάθηκε από τη Ραπίντ για την επόμενη σεζόν και εμφανίστηκε πιο τακτικά (ο Ολυμπιακός αναζητούσε αντικαταστάτη του θρυλικού Αντώνη Νικοπολίδη (40), ο οποίος ήταν να αποσυρθεί τον Ιούνιο του 2011 και δήλωσε ότι ο Ισπανός θα ήταν μια πολύ καλή επιλογή για τη διαδοχή του), ώντας ο πιο χρησιμοποιημένος παίκτης στη θέση του.

ΑΠΟΕΛ

Την τελευταία ημέρα της μεταγραφικής περιόδου του καλοκαιριού του 2011, ο Πάρντο υπέγραψε διετές συμβόλαιο με την πρωταθλήτρια της Κύπρου, ΑΠΟΕΛ. Πραγματοποίησε το επίσημο ντεμπούτο του στις 19 Οκτωβρίου εναντίον της Πόρτο, αντικαθιστώντας τον τραυματισμένο Διονύση Χιώτη, νωρίς στο δεύτερο μισό μιας ισοπαλίας 1-1 για το Τσάμπιονς Λιγκ και πρόσθεσε τέσσερις ακόμη συμμετοχές, καθώς ο σύλλογος έφτασε στους προημιτελικούς για πρώτη φορά στην ιστορία του. 
Τη σεζόν 2014-15, εμφανίστηκε σε όλους τους αγώνες της φάσης ομίλων, στην τρίτη εκστρατεία του ΑΠΟΕΛ στο Τσάμπιονς Λιγκ. Στις 26 Μαΐου 2016 και οι δύο πλευρές συμφώνησαν για διετή προέκταση του συμβολαίου του, με επιλογή για τρίτο έτος.

Αλκή Ορόκλινη

Στις 2 Σεπτεμβρίου 2017, ηλικίας 34 ετών, ο Πάρντο εντάχθηκε στην Αλκή Ορόκλινη.

Διεθνής σταδιοδρομία

Το 2017, ο Πάρντο πολιτογραφήθηκε Κύπριος πολίτης. Κέρδισε τη πρώτη του συμμετοχή στις 13 Νοεμβρίου εκείνης της χρονιάς στην ηλικία των 34 ετών, σε μία φιλική ήττα με 2-3 εναντίον της Αρμενίας.
Χάας Φόρμουλα 1

Η Χάας Φόρμουλα 1 (Haas F1, παλαιότερα γνωστή ως Haas Formula και Haas Racing Developments) είναι αμερικανική ομάδα της Φόρμουλα 1 που ιδρύθηκε από την ομάδα NASCAR Sprint Cup Series και τον συνιδιοκτήτη της Τζιν Χάας τον Απρίλιο του 2014.

Ιστορία

Η Χάας Φόρμουλα 1 είναι η πρώτη αμερικανική ομάδα κατασκευαστών που υπέβαλε εγγραφή στη Φόρμουλα 1 μετά την αποτυχημένη απόπειρα της ομάδας US F1 το 2010. Επίσης, είναι η πρώτη αμιγώς αμερικανική ομάδα που θα αγωνιστεί στο πρωτάθλημα, δεδομένου ότι η ομάδα Χάας Λόλα (Haas Lola) που αγωνίστηκε στις σαιζόν του 1985 και του 1986 δεν σχετιζόταν άμεσα με τις ΗΠΑ. Η ομάδα Χάας Λόλα ανήκε στον Τέντυ Μάγιερ πρώην αφεντικό της ΜακΛάρεν (McLaren) με συνιδιοκτήτη τον Καρλ Χάας, που παρεμπιπτόντως δεν έχει κάποια σχέση με τον Τζιν Χάας.
Η Χάας Φόρμουλα 1 σκόπευε αρχικά να κάνει το ντεμπούτο της στο πρωτάθλημα στις αρχές της σαιζόν του 2015, αλλά αργότερα αποφάσισε να αναβάλει την ένταξή της για τη σαιζόν του 2016. Ο Τζιν Χάας υπέγραψε συμβόλαια με τους οδηγούς Ρομαίν Γκροζάν και Εστέμπαν Γκουτιέρες για το 2016.
Η ομάδα έχει την έδρα της στην Καννάπολις της Βόρειας Καρολίνας μαζί με την αδελφή ομάδα της NASCAR Sprint Cup Series, Στιούαρτ-Χάας Ρέισινγκ (Stewart-Haas Racing), αν και οι δύο ομάδες είναι ξεχωριστές οντότητες. Η ομάδα δημιούργησε και μια δεύτερη βάση στην ευρύτερη περιοχή της Οξφόρδης με σκοπό τη εξυπηρέτησή της κατά τη διάρκεια του ευρωπαϊκού τμήματος του ημερολογίου των αγώνων.
Κρίση στη νοτιοανατολική Ουκρανία το 2014

Υπόβαθρο

Η Ουκρανία βρίσκεται σε περίοδο ανισορροπίας από την στιγμή που ο εκλεγμένος πρόεδρός της Βίκτορ Γιανουκόβιτς αρνήθηκε να υπογράψει την συμφωνία σύνδεσης της χώρας με την Ευρωπαϊκή Ένωση στις 21 Νοεμβρίου 2013. Αυτήν την άρνηση ακολούθησε ένα κύμα διαδηλώσεων, το οποίο βρήκε υποστήριξη από τα κόμματα της Ουκρανικής αντιπολίτευσης και χώρες της δύσης, ιδιαίτερα τις ΗΠΑ. Υπό την απειλή κατά της ζωής του ο Πρόεδρος Γιανουκόβιτς, αναγκάστηκε να απομακρυνθεί από το Κίεβο, κάτι που είχε αποτέλεσμα η βουλή να τον κηρύξει έκπτωτο και να τοποθετήσει νέο πρόεδρο και νέα κυβέρνηση η οποία ήταν φιλοδυτική. Σε αυτή την κυβέρνηση λαμβάνει μέρος το ακροδεξιό κόμμα Δεξιός Τομέας. Η νέα κυβέρνηση υπέγραψε τη σύνδεση της χώρας με την ΕΕ και προσπάθησε να λάβει μέτρα καταπίεσης των μειονοτήτων. Μερικά από αυτά ήταν η προσπάθεια απαγόρευσης της Ρωσικής γλώσσας από επίσημη γλώσσα σε περιφερειακό επίπεδο, και η προσπάθεια απαγόρευσης του Κουμουνιστικού Κόμματος Ουκρανίας. Οι κάτοικοι των ανατολικών νοτίων επαρχιών της Ουκρανίας, που είναι σε μεγάλο μέρος τους Ρωσόφωνες, αντέδρασαν στην επιβολή της νέας κυβέρνησης και στα μέτρα τα οποία αυτή προσπάθησε να επιβάλει. Έντονες διαδηλώσεις ξέσπασαν σε αυτές τις περιοχές για αλλαγή πολιτικής υπέρ της Ρωσίας. Οι αρχές της αυτόνομης τότε Κριμαίας, θα οργανώσουν δημοψήφισμα για την ένωση της περιοχής με τη Ρωσία ή την παραμονή στην Ουκρανία. Το αποτέλεσμα θα είναι συντρηπτικό υπέρ της ένωσης με τη Ρωσία, κάτι που θα επικυρωθεί τις αμέσως επόμενες ημέρες από την Ρωσική Ομοσπονδία, και κάνοντας έτσι την Κριμαία μέρος της Ρωσικής επικράτειας. 
Ρωσόφωνοι διαδηλωτές συνέχισαν τις διαδηλώσεις τους και ζητούσαν πλέον και αυτοί δημοψήφισμα για τον καθορισμό της τύχης της περιοχής τους. Ενώ οι συμπλοκές με τις δυνάμεις ασφαλείας της Ουκρανίας και με ομάδες του Δεξιού Τομέα συνεχίζονταν, Ρωσόφωνοι διαδηλωτές στα Ανατολικά και Νότια της χώρας άρχισαν να καταλαμβάνουν κυβερνητικά και περιφερειακά δημόσια κτίρια, κάτι που προκάλεσε την αντίδραση της κυβέρνησης του Κιέβου με στρατιωτικά μέσα στις περιοχές αυτές, έχοντας τη στήριξη των Αμερικανών και της Ε.Ε..